BG
C 252/20
Официален вестник на Европейския съюз
17.7.2023 г.
— вследствие на това да уважи исканията на жалбоподателя, направени в първоинстанционното производство, и съответно: — да отмени решение от 21 януари 2021 г. за преназначаване на жалбоподателя на длъжността съветник в генералната дирекция към председателя и доколкото е необходимо — решение от 8 март 2021 г. за възстановяване на недължимо получени суми, — доколкото е необходимо да отмени решение от 16 септември 2021 г. за отхвърляне на жалбата по административен ред, подадена от жалбоподателя на 7 април 2021 г., — да поправи имуществените и неимуществените вреди на жалбоподателя, — да осъди ответника да заплати всички съдебни разноски по двете производства.
Основания и основни доводи Жалбоподателят изтъква следните основания в подкрепа на жалбата си: 1.
В обжалваното решение не е взето предвид понятието за право на изслушване, направени са погрешни правни квалификации и са изопачени данни, съдържащи се в преписката.
Първоинстанционният съд не е изпълнил задължението си за мотивиране. 2.
В обжалваното решение не е изпълнено задължението за мотивиране. 3.
В обжалваното решение не е изпълнено задължението за полагане на грижа.
Жалба, подадена на 11 април 2023 г. от Penya Barça Lyon: Plus que des supporters (PBL) и Issam Abdelmouine срещу решението, постановено от Общия съд (първи състав) на 8 февруари 2023 г. по дело T-538/21, PBL и WA/Комисия (Дело C-224/23 P) (2023/C 252/23) Език на производството: френски Страни Жалбоподатели: Penya Barça Lyon: Plus que des supporters (PBL), Issam Abdelmouine (представител: J. Branco, адвокат) Друга страна в производството: Европейска комисия Искания на жалбоподателя Жалбоподателите молят Съда да: — да отмени изцяло решението на Общия съд на Европейския съюз от 8 февруари 2023 г. по дело T-538/21, PBL и WA/Комисия, — да уважи изцяло окончателните искания, представени от жалбоподателите в първоинстанционното производство.
Основания и основни доводи В подкрепа на жалбата жалбоподателите изтъкват няколко основания.
От една страна, Общият съд е допуснал фактическа грешка и грешка при прилагане на правото като е отхвърлил като недопустимо искането за отмяна по отношение на Penya Barça Lyon, тъй като, от една страна, правният интерес на първия жалбоподател надделявал над правния интерес на втория жалбоподател, когато няколко лица подадат една и съща жалба, и от друга страна, като е отхвърлил представянето на доказателства от жалбоподателите, за да докажат правния интерес на първия жалбоподател.
Второ, Общият съд е нарушил процесуалните права на жалбоподателите като не се е произнесъл по изтъкнато правно основание, свързано с дискреционния характер на правомощието на Комисията относно подадените до нея жалби.
Трето, Общият съд допуснал грешка при прилагане на правото като е пренебрегнал всякакъв пряк имуществен и икономически интерес на жалбоподателите във връзка с фактите по настоящия случай.